מינואט (להקה)

מינואט הוא הרכב ג'אז ישראלי שהיה פעיל לאורך עשור, בין השנים 1988–1998, והתאחד מחדש בשנת 2016 ופעיל מאז. התקליט הראשון של הלהקה ״ריקוד ראשון״, נמכר באופן חסר תקדים באלפי עותקים ועדיין נחשב כתקליט הג׳אז הישראלי הנמכר ביותר בכל הזמנים. חברי ההרכב הם איתי שימרון - בגיטרה בס, דורון רפאלי - תופים, ניצן עין-הבר - סקסופון וחליל ומנחם זיבצנר - גיטרה חשמלית ואקוסטית. הלהקה יצרה מוזיקת ג׳אז ישראלית מקורית ששילבה השפעות שונות, על פי נטיות חבריה שניהלו אותה כקולקטיב יצירתי. רפאלי תרם מניסיונו כחבר בקולקטיב התופים של ניו יורק ומהופעותיו עם להקת אטרף, ניצן עין-הבר שילב ניחוחות מוזיקה מזרח תיכונית זיבצנר תרם את הצליל המיוחד שלו ושימרון תרם בס פרונטאלי וצליל רוק-פיוז'ן. במהלך שנות פעילותו ההרכב הופיע רבות בכל הארץ בהופעות פתוחות, בפסטיבלי הג׳אז באילת ובפסטיבל ישראל, אירח אומנים ישראלים רבים כגון אלון אולארצ'יק, נורית גלרון, בוסתן אברהם, גלעד עצמון, דוד ד׳אור, אלברט בגר וכדומה. הלהקה גם אירחה וניגנה נגנים מפורסמים מחו"ל בהופעות ברחבי הארץ כגון המתופף האגדי Kenwood Dennard ונגן כלי הנשיפה Jay Rodriguez. המוזיקה של ההרכב נבחרה לאות תוכנית הרדיו ״ציפורי לילה צעירות״ במשך שנה והוא הוציא שלושה אלבומים לשוק. בשנת 1997 עזב את ההרכב ניצן עין-הבר שניגן באופן קבוע בהרכב הליווי של שלמה ארצי. הלהקה תפקדה בטריו בערך כשנה לאחר מכן ואירחה אומנים כגון אלברט בגר. ניצן המשיך בקריירה עצמאית של נגן, מעבד ומלחין כשהוא מנגן עם תזמורות פלהרמוניות, בהופעות חיות, תיאטרון, קולנוע, תוכניות טלוויזיה ורדיו, פסטיבלים והפקות בישראל ומחוצה לה. זיבצנר המשיך את עיסוקו כיזם עסקי בתחום ההיי טק, ניגן במספר אלבומים של אלברט בגר. רפאלי הקים את קבוצת הקצב טררם, עדיין פועל כיזם הראשי שלה בהופעות בארץ ובחו״ל. שיתף פעולה גם עם זיבצנר שהיה עורך ויוצר מוזיקלי ומנכ״ל לתקופה קצרה. רפאלי חזר לפעול כנגן עצמאי בשנים האחרונות והקים בין היתר טריו מצליח שהוציא שני שני אלבומים. שימרון ביצע הסבת מקצוע וכיום חי בארצות הברית, מוכר תוכנה לניהול אולפנים שפיתח ועובד כמהנדס תוכנה. ההרכב חזר לפעילות בשנת 2016, הוציא אלבום הופעה חיה בשנת 2017, ומופיע באופן פעיל מאז ברחבי הארץ. 1989 - "First Dance" ב-MCI שהיה תקליט הג'אז הישראלי הנמכר ביותר 1993 - "Patricio's Story" בהפקת "מחשבה יוצרת" והפצת NMC 1996 - "הנהר הנצחי - The Eternal River", סיכום פרויקט ביוזמת מחלקת התרבות של עיריית תל אביב לעיבודים ג'אזיים ליצירות של מוחמד עבד אל-והאב 1998 - מינואט מארחת את Jay Rodriguez בפאב קמלוט, תל אביב, הופעה חיה 2017 - הופעה חיה בבית היוצר בתל אביב מדיה וקבצים בנושא מינואט בוויקישיתוף מינואט, סרטונים בערוץ היוטיוב מינואט, באתר אפל מיוזיק (באנגלית) מינואט, באתר ספוטיפיי מינואט, באתר דיזר מינואט, באתר סטריאו ומונו מינואט, באתר בנדקמפ מינואט, באתר MOOMA (בארכיון האינטרנט) כתבות בועז כהן, יושבים על העץ בעירום ומשתזפים, חדשות, 11 בינואר 1990 אדר אבישר, מערבים את מיילס דוויס עם ״דרור יקרא״, מעריב, 19 בינואר 1990 יוסי חרסונסקי, מינואט קומפקט, מעריב, 26 בינואר 1990 בועז כהן, פרח נדיר - ביקורת הופעה, חדשות, 18 במרץ 1990 אמיר הראל, השורשים במזרח השאיפות למערב, חדשות, 19 באוגוסט 1993 אמיר הראל, להקת מינואט, סיפורו של פטריסיו, חדשות, 6 בספטמבר 1993 יוסי חרסונסקי, מינואט, ג'אז תוצרת כחול לבן, באתר חרסונסקי מיוזיק הופעות חיות יצירה בדי מז'ור מאת ניצן עין הבר, מתוך פסטיבל ישראל 1996, בביצוע מינואט, סרטון באתר יוטיוב FAM מאת מנחם זיבצנר, מתוך פסטיבל ישראל 1996, בביצוע מינואט, סרטון באתר יוטיוב בלוז ב-פה, מאת מנחם זיבצנר, מתוך פסטיבל ישראל 1996, בביצוע מינואט, סרטון באתר יוטיוב מינואט מארחת את Kenwood Dennard בקמלוט, תל אביב 1997, הופעה מלאה, בביצוע מינואט, סרטון באתר יוטיוב מינואט מארחת את Kenwood Dennard וגלעד עצמון בקמלוט, תל אביב 1997, הופעה מלאה, בביצוע מינואט, סרטון באתר יוטיוב מינואט מארחת את אלברט בגר בפסטיבל ישראל 1998, הקטע "מינואט" מאת להקת מינואט, בביצוע מינואט, סרטון באתר יוטיוב מינואט מארחת את Jay Rodriguez בקמלוט, תל אביב, 1998, הקטע "FAM" מאת מנחם זיבצנר, בביצוע מינואט, סרטון באתר יוטיוב מינואט בבית היוצר, תל אביב 2017, הופעה מלאה, בביצוע מינואט, סרטון באתר יוטיוב לפי "מומה"